b'\n_START_ARTICLE_\nSea Monsters\n_START_SECTION_\nDet 7. d\xc3\xb8deligste hav noensinne\n_START_PARAGRAPH_\nF\xc3\xb8rst i episode 1 drar Nigel til det 7. mest d\xc3\xb8delige hav noensinne, som befinner seg i ordovicium for 450 millioner \xc3\xa5r siden, der dagen bare er 21 timer lang og det er mye mer karbondioksid enn i det 21. \xc3\xa5rhundre. Dermed m\xc3\xa5 Nigel bruke en sekk med lufttanker og en spesiell blanding av oksygen. De st\xc3\xb8rste farene i ordovicium er gigantiske orthoconer og gigantiske sj\xc3\xb8-skorpioner.\n_START_SECTION_\nDet 6. d\xc3\xb8deligste hav noensinne\n_START_PARAGRAPH_\nEtter \xc3\xa5 ha v\xc3\xa6rt i ordovicium, drar Nigel til det 6. mest d\xc3\xb8delige hav noensinne, som befinner seg i trias-perioden for 230 millioner \xc3\xa5r siden i den tropiske kysten i Sveits, der han forklarer at reptiler tar over livet i himmelen og p\xc3\xa5 land, men Nigel er her for \xc3\xa5 se p\xc3\xa5 reptilene i havet. I det 6. mest d\xc3\xb8delige hav noensinne finner han blant annet nothosaurus, tanystropheus og cymbospondylus.\n_START_SECTION_\nDet 5. d\xc3\xb8deligste hav noensinne\n_START_PARAGRAPH_\nSist i episode 1 drar Nigel 360 millioner \xc3\xa5r tilbake, til devon-perioden, der det 5. mest d\xc3\xb8delige hav noensinne eksisterer. I havet finner han f\xc3\xb8rst en dunkleosteus terrelli, som er en 6 meter lang fiskeart som sirkler rundt b\xc3\xa5ten The Ancient Mariner. Nigel g\xc3\xa5r ned i et bur under vann for \xc3\xa5 lokke til seg panserhaier, noe han lykkes i, og fanger en av dem i et bur. Nigel er lettet, men blir veldig ovverasket da dunkleosteusen kommer tilbake og er et par centimeter fra buret. Slik sluttet episode 1.\n_START_SECTION_\nDet 4. d\xc3\xb8deligste hav noensinne\n_START_PARAGRAPH_\nEpisode 2 \xc3\xa5pner med at den rasende fisken bare bulker i buret. Til slutt, kaster Nigel panserhaien ut av buret og kommer seg opp av vannet og vekk derfra, og reiser heller til eocen-epoken for 36 millioner \xc3\xa5r siden, der det 4. mest d\xc3\xb8delige hav noensinne eksisterer. I vannet ser han en trio av durodon, en hval som sv\xc3\xb8mmer forbi, men forklarer at han ikke er her for \xc3\xa5 se p\xc3\xa5 dem, men for \xc3\xa5 se p\xc3\xa5 hvaler. Han er her for \xc3\xa5 finne basilosaurus, den mest voldsomme hvaen som noensinne har levd. Han finner en basilosaurus og tar lydopptak av lydene den lager. Nigel dukket ogs\xc3\xa5 for \xc3\xa5 se den p\xc3\xa5 ekte, men den angriper fra alle retninger, s\xc3\xa5 Nigel m\xc3\xa5 bruke b\xc3\xa5tens skrog som skjold.\n_START_SECTION_\nDet 3. d\xc3\xb8deligste hav noensinne\n_START_PARAGRAPH_\nEtter dette seiler The Ancient Mariner fremover i tid og Nigel forklarer at tropiske eocen er en verden p\xc3\xa5 randen av store klimaendringer. Sj\xc3\xb8monstrene som basilosaurus blir ofre for klimatiske skift, som gjorde det varme havet til et kaldt hav. N\xc3\xa5 drar Nigel til pliocen, bare for 4 millioner \xc3\xa5r siden, noe som var det 3. mest d\xc3\xb8delige hav noensinne. Denne tiden var det ikke hvalene, som hersket, men store haier som megalodon. Megalodon kunne bli opp til 20 meter lang. N\xc3\xa5r han s\xc3\xa5 vil utstyre haien med kamera tar forsiktigheten ferie et \xc3\xb8yeblikk, og megalodon skyter mot ham. Slik sluttet episode 2.\n_START_SECTION_\nDet 2. d\xc3\xb8deligste hav noensinne\n_START_PARAGRAPH_\nDen siste episoden, episode 3, \xc3\xa5pner med at Nigel kommer seg opp av havet etter dramaet med den store megalodon-haien og s\xc3\xb8ker etter det 2. mest d\xc3\xb8delige hav noensinne, som befinner seg i England i jura-perioden for 155 millioner \xc3\xa5r siden. Den st\xc3\xb8rste faren der er 25 meter lange liopleurodon, som er den st\xc3\xb8rste kj\xc3\xb8ttetende skapningen som har levd noensinne. N\xc3\xa5r han vil komme s\xc3\xa5 n\xc3\xa6r den som mulig for \xc3\xa5 f\xc3\xa5 gode bilder, blir han n\xc3\xb8dt til \xc3\xa5 utstyre seg med et dykkerutstyr med kjemisk system som spyler ut avskrekkende lukt som sj\xc3\xb8dyr ikke kan fordra hvis de kommer for n\xc3\xa6r, noe som viste seg \xc3\xa5 funke.\n_START_SECTION_\nDet d\xc3\xb8deligste hav noensinne\n_START_PARAGRAPH_\nEtter \xc3\xa5 ha v\xc3\xa6rt i jura-perioden, drar Nigel litt fram i tid, til stedet han kaller \xc2\xabhelvetes akvarium\xc2\xbb, kritt-perioden for 75 millioner \xc3\xa5r siden. Han er n\xc3\xa5 kommet til det farligste og mest d\xc3\xb8delige havet som noensinne har eksistert. Nigel ser f\xc3\xb8rst en hesperornis i havet fra The Ancient Mariner, og da den dykker ned igjen, blir havet til et blodbad. De mistenker at rovdyret som har spist den fuglelignende skapningen, kan v\xc3\xa6re en squalicorax eller en xiphactinus. De fjerner mistanken da en halisasaurus sv\xc3\xb8mmer forbi, en stor mosasaur fra denne perioden._NEWLINE_Plutselig blir denne halisasaurusen spist av en enda st\xc3\xb8rre mosasaur, kalt tylosaurus, den mest fryktinngytende skapning som noensinne har levd if\xc3\xb8lge serien. Nigel og filmteamet befinner seg i stor fare. Den siste episoden avsluttet med at filmteamet g\xc3\xa5r og legger seg da det blir natt, og tylosaurusen forbereder seg for \xc3\xa5 angripe b\xc3\xa5ten.'